

**RAZPISNA DOKUMENTACIJA**

**JAVNEGA RAZPISA**

**ZA SOFINANCIRANJE PROGRAMOV**

**NA PODROČJU LJUBITELJSKE KULTURNE DEJAVNOSTI**

**V OBČINI IZOLA ZA LETO 2018**

Razpisna dokumentacija javnega razpisa obsega:

* Besedilo javnega razpisa;
* Prijavni obrazec od št. 1 do št. 5;
* Vzorec pogodbe;
* Pravilnik o merilih in vrednotenju kulturnih programov, ki se sofinancirajo iz občinskega proračuna.

Prijava mora vsebovati:

* Izpolnjeno prijavo na javni razpis z vsemi zahtevanimi podatki na priloženem obrazcu in z vsemi zahtevanimi prilogami;
* dokazila o usposobljenosti kandidata (fotokopija odločbe o registraciji od pristojnega upravnega organa in fotokopija obvestila Statističnega urada RS o identifikaciji in razvrstitvi po dejavnosti;
* Izpolnjen, podpisan in žigosan vzorec pogodbe.

Na podlagi 104. člena Zakona o uresničevanju javnega interesa za kulturo (Uradni list RS, št. 77/07 – UPB, 56/08, 4/10, 20/11, 111/13 in 68/16), Odloka o proračunu Občine Izola za leti 2017 in 2018 (Uradne objave Občine Izola št. 4/17 z dne 6.3.2017), Pravilnika o merilih in vrednotenju kulturnih programov, ki se sofinancirajo iz občinskega proračuna in 24. a člena Odloka o ustanovitvi javnega zavoda »Center za kulturo, šport in prireditve Izola« (Uradne objave Občine Izola, št. 9/17-UPB), Občina Izola objavlja

**JAVNI RAZPIS**

**za sofinanciranje programov na področju ljubiteljske kulturne dejavnosti**

**v občini Izola za leto 2018**

NAROČNIK JAVNEGA RAZPISA

Občina Izola, Sončno nabrežje 8, 6310 Izola.

PREDMET JAVNEGA RAZPISA

Predmet javnega razpisa je sofinanciranje izvajalcev letnega programa ljubiteljske kulturne dejavnosti v Občini Izola za naslednje programe:

* sofinanciranje delovanja kulturnih društev in izvajanja njihovih letnih programov, ki imajo sedež v občini Izola in aktivno delujejo na območju občine najmanj 1 leto, na dan objave razpisa;
* sofinanciranje kulturnega projekta v programih društev, ki niso registrirana kot kulturna društva, delujejo pa v javnem interesu občine Izola.
1. POGOJI, KI JIH MORA IZPOLNJEVATI PREDLAGATELJ

Na razpis se lahko prijavijo izvajalci ljubiteljskih kulturnih dejavnosti, ki izpolnjujejo naslednje pogoje:

* so vpisani v register društev pri Upravni enoti Izola, in sicer kot kulturno društvo in da predložijo ustrezno dokazilo;
* imajo zagotovljene materialne, prostorske in organizacijske pogoje za uresničitev načrtovanih aktivnosti;
* imajo strokovni kader, ki izpolnjuje pogoje za vodenje aktivnosti društva;
* imajo zagotovljene vaje vsaj 36 tednov v letu;
* imajo urejeno evidenco o članstvu in plačani članarini ter
* podpišejo pogodbo o sofinanciranju;

oziroma:

* so registrirani kot društvo pri Upravni enoti Izola, ki sicer ne sodijo med kulturna društva, vendar imajo v svojem letnem programu predvideno izvajanje posameznih kulturnih projektov;
* da se projekt, s katerim se prijavljajo na razpis, izvaja v naši občini ali vsaj prvič predstavi v naši občini.

**Predlagatelji programov morajo imeti poravnane vse finančne in druge pogodbene obveznosti do** Javnega zavoda Center za kulturo, šport in prireditve Izola (kot npr. najemnine, zaključna poročila o izvedenih programih/projektih za pretekla leta itd.).

MERILA ZA IZBOR PROGRAMOV

Strokovna komisija bo obravnavala vloge po vrstnem redu prispetja in v skladu z merili, določenimi v Pravilniku o merilih in vrednotenju kulturnih programov, ki se sofinancirajo iz občinskega proračuna. Sredstva bodo prejeli vsi, ki izpolnjujejo pogoje na podlagi zgoraj omenjenega Pravilnika, ki je sestavni del razpisne dokumentacije.

**Način dodeljevanja sredstev**: Vrednost točke se izračuna tako, da se vrednost razpisanih sredstev za leto 2018 deli s skupnim številom doseženih točk vseh društev, ki izpolnjujejo pogoje.

Višina sredstev, ki se dodeli posameznemu društvu se izračuna tako, da se skupno število točk, ki jih je društvo prejelo v skladu z 2. in 9. členom Pravilnika o merilih in vrednotenju kulturnih programov, ki se sofinancirajo iz občinskega proračuna, pomnoži z vrednostjo točke.

VIŠINA RAZPISANIH SREDSTEV JAVNEGA RAZPISA

Okvirna višina razpisanih proračunskih sredstev za javni razpis znaša 84.000 EUR. Proračunska sredstva so razporejena skladno s sprejetim Odlokom o proračunu Občine Izola za leto 2018.

1. OBDOBJE ZA PORABO DODELJENIH SREDSTEV

Dodeljena proračunska sredstva morajo biti porabljena v proračunskem letu 2018 oziroma v plačilnih rokih kot jih določa Zakon o izvrševanju proračunov Republike Slovenije za leti 2017 in 2018 (Uradni list RS, št. 80/16).

RAZPISNI ROK

Razpisni rok prične teči naslednji dan po objavi javnega razpisa in **se zaključi 13. decembra 2017.**

DOKUMENTACIJA RAZPISA

Razpisna dokumentacija javnega razpisa obsega:

* Besedilo javnega razpisa;
* Prijavni obrazec od št. 1 do št. 5;
* Vzorec pogodbe;
* Pravilnik o merilih in vrednotenju kulturnih programov, ki se sofinancirajo iz občinskega proračuna.

Prijava mora vsebovati:

* Izpolnjeno prijavo na javni razpis z vsemi zahtevanimi podatki na priloženem obrazcu in z vsemi zahtevanimi prilogami;
* dokazila o usposobljenosti kandidata (fotokopija odločbe o registraciji od pristojnega upravnega organa in fotokopija obvestila Statističnega urada RS o identifikaciji in razvrstitvi po dejavnosti;
* Izpolnjen, podpisan in žigosan vzorec pogodbe.
1. ODDAJA IN DOSTAVA PRIJAV

Prijava mora biti izpolnjena na ustreznih (originalnih) razpisnih obrazcih in mora vsebovati vse bistvene sestavine prijave ter obvezne priloge in podatke, določene v razpisni dokumentaciji. Prijavitelj mora s podpisom izjave na razpisnem obrazcu soglašati s preverjanjem namenske porabe proračunskih sredstev, odobrenih na podlagi tega razpisa, in sicer s strani pooblaščenih oseb sofinancerja. Prijava mora biti predložena **v zaprti ovojnici** na naslov:

**Center za kulturo, šport in prireditve Izola, Kraška 1, 6310 Izola do vključno 13. decembra 2017 oziroma najkasneje ta dan oddana na pošti kot priporočena pošiljka v zaprtem ovitku z izpisom na prednji strani: NE ODPIRAJ - PRIJAVA: JAVNI RAZPIS NA PODROČJU LJUBITELJSKE KULTURNE DEJAVNOSTI ZA LETO 2018 ali osebno v tajništvu Centra za kulturo, šport in prireditve Izola, Ulica Oktobrske revolucije 1, 6310 Izola med uradnimi urami od 8.00 do 15.00 ure.**

Na hrbtni strani ovitka mora biti navedba prijavitelja: točen in čitljivo izpisan naslov naziv in sedež (Ulica, hišna številka, pošta).

Priporočena pošiljka, na kateri ni označena ura oddaje priporočene pošiljke, se šteje, da je bila tistega dne oddana ob 23.59 uri.

1. PREPOZNE IN NEPOLNE PRIJAVE

Za prepozno se šteje prijava, ki ni bila oddana priporočeno na pošti do vključno **13. decembra 2017,** oziroma do tega dne ni bila v poslovnem času predložena v tajništvu zavoda.

Za nepopolno se šteje prijava, ki ne vsebuje vseh bistvenih sestavin, ki jih zahteva besedilo razpisa. Za nepopolno se šteje tudi prijava, ki ni bila v roku, določenem v razpisu za dopolnitev, ustrezno dopolnjena.

Za prijavo, ki jo je vložila neupravičena oseba, se šteje prijava prijavitelja, ki ne izpolnjuje pogojev, navedenih v točki 3.

Oddaja popolne prijave pomeni, da se predlagatelj **strinja z vsemi pogoji in kriteriji javnega razpisa**.

Nepravočasne in nepravilno označene vloge bodo izločene in po končanem postopku odpiranja vlog neodprte vrnjene prijavitelju.

1. OBRAVNAVANJE PRIJAV IN OBVEŠČANJE O IZBORU

Po poteku razpisnega roka bo strokovna komisija odprla vse prijave, ki bodo prispele do konca razpisnega roka. Na odpiranju prijav bo strokovna komisija ugotavljala popolnost prijav glede na zahtevana dokazila. Odpiranje prijav ne bo javno.

Prijavitelji, ki bodo v razpisanem roku predložili nepopolne prijave, bodo pisno pozvani k njihovi dopolnitvi. Prijave morajo biti dopolnjene najkasneje v roku 8 dni od dneva prejema pisnega poziva za dopolnitev prijave. Nepopolne prijave, ki jih prijavitelji ne bodo dopolnili v določenem roku, bodo zavržene s sklepom.

Prijave, ki niso oddane na predpisanih obrazcih, ne izpolnjujejo osnovnih razpisnih pogojev, se s sklepom o zavrženju izločijo.

Center za kulturo, šport in prireditve Izola bo prijavitelje o svojih odločitvah obvestila predvidoma v 15-tih dneh po obravnavi strokovne komisije. Odločitev se izda v obliki odločbe. Z izbranimi prijavitelji bo sklenjena pogodba o sofinanciranju programov na področju ljubiteljske kulturne dejavnosti v občini Izola, s katero bodo opredeljeni pogoji in način koriščenja proračunskih sredstev.

1. DVIG RAZPISNE DOKUMENTACIJE IN PRIDOBIVANJE INFORMACIJ O JAVNEM RAZPISU

Razpisno dokumentacijo lahko prijavitelji v razpisnem roku dvignejo v tajništvu Javnega zavoda Center za kulturo, šport in prireditve Izola med uradnimi urami (od ponedeljka do petka med 8. in 12. uro).

Razpisno dokumentacijo si lahko natisnejo tudi s spletne strani Občine Izola <http://izola.si/obcina-izola/razpisi-in-objave/javni-natecaji-in-razpisi/> ali s spletne strani zavoda <http://center-izola.si/>, kjer najdejo tudi vse ostale podatke, povezane z izvedbo javnega razpisa.

Vse dodatne informacije v zvezi z razpisom dobijo zainteresirani v Javnem zavodu center za kulturo, šport in prireditve Izola, in sicer pri kontaktni osebi: Branka Lipar, telefon: 05/641 55 71, e-pošta:  branka.lipar@center-izola.si.

Številka: 410-226/2017-3

Datum: 13. 10. 2017

|  |  |  |
| --- | --- | --- |
|  |  | Ž u p a nmag. Igor KOLENC |